দো রাস্তে
দো রাস্তে রাজ খোসলা প্রযোজিত ও পরিচালিত ১৯৬৯ সালের ভারতীয় হিন্দি ভাষার প্রণয়ধর্মী চলচ্চিত্র। এতে শ্রেষ্ঠাংশে অভিনয় করেছেন রাজেশ খান্না ও মুমতাজ এবং পার্শ্ব চরিত্রে অভিনয় করেছেন বলরাজ সাহনি, প্রেম চোপড়া, ও বিন্দু। চলচ্চিত্রের গল্প এক নিম্ন-মধ্যবিত্ত পরিবারকে কেন্দ্র করে, যেখানে বড়দের সম্মান, মায়ের মর্যাদা, যৌথ পরিবারের সমঝোতা ও সম্পর্কের উচ্চ মর্যাদার উপর গুরুত্ব দেওয়া হয়েছে। ১৯৬৯ সালের ৫ই ডিসেম্বর মুক্তিপ্রাপ্ত চলচ্চিত্রটি বক্স অফিসে ব্যবসাসফল হয় এবং ১৯৬৯ সালের সর্বোচ্চ আয়কারী চলচ্চিত্রের তালিকায় ২য় স্থান অধিকার করে। এটি ১৮তম ফিল্মফেয়ার পুরস্কারে শ্রেষ্ঠ চলচ্চিত্র ও শ্রেষ্ঠ পরিচালক-সহ ৭টি বিভাগে মনোনয়ন লাভ করে এবং শ্রেষ্ঠ কাহিনি বিভাগে একটি পুরস্কার লাভ করে।